

# Илдар Халиков “Татэнергосбыт” ААҖ Директорлар советының чираттагы утырышын уздырды

*28.11.2014*


Татарстан Республикасы Хөкүмәте йортында бүген Татарстан Республикасы Премьер-министры Илдар Халиков рәислегендә “Татэнергосбыт” ААҖ Директорлар советының чираттагы утырышы узды.


2014 елның 9 аенда компаниянең эшчәнлеге турындагы докладны “Татэнергосбыт” ААҖ директоры Рифнур Сөләйманов ясады. Ул утырышта катнашучыларга компаниянең финанс-хуҗалык эшчәнлеге нәтиҗәләре, шул исәптән дебет һәм кредит бурычлары турында хәбәр итте.


Директорлар советы утырыш барышында “Татэнергосбыт” ААҖ эшчәнлегенә кагылышлы берничә башка мәсьәләне дә карады.


“Татэнергосбыт” ААҖ Директорлар советы рәисе Илдар Халиков компаниянең 2014 елның 9 аенда ирешкән нәтиҗәләрен уңай бәяләде.


*“Татэнергосбыт” ААҖ матбугат хезмәте*
Илдар Халиков “Татэнергосбыт” ААҖ Директорлар советының чираттагы утырышын уздырды